दरअसल पिछले 4 दिनों से सीबीआई ने इलाहाबाद में डेरा डाला हुआ है। वह आयोग की भर्ती और यहां परीक्षाओं से जुड़ी फाइलों की पड़ताल कर रही है, लेकिन उसे कुछ हाथ नहीं लग रहा था। इसके बाद सीबीआई ने कर्मचारियों पर सख्ती बरतनी शुरू की तो धीरे-धीरे मामला सामने आने लगा। इसी बीच सीबीआई ने कंप्यूटर से डेटा डिलीट होने और सॉफ्टवेयर बदलने की जानकारी हाथ लगी। सीबीआई के सॉफ्टवेयर इंजीनियर रात में इलाहाबाद पहुंचे और जब उन्होंने अपनी माथापच्ची शुरु की तो सारी बातें सामने आने लगी। डिलीट किए गए डाटा का बैकअप लेने के लिए कड़ी मशक्कत की गई और अत्याधुनिक डिवाइस से उसे वापस लाने में सफलता हासिल की गई।